**MŰSZAKI LEÍRÁS ÉS**

**SZAKMAI AJÁNLATTAL KAPCSOLATOS ELVÁRÁSOK**

**Tárgy:**

Vállalkozási szerződés alapján 2023. január 1. napja és 2023. december 31. napja között a Bezenye Községi Önkormányzat közigazgatási területén található köznevelési és szociális alapfeladatot ellátó intézményeiben a közétkeztetés biztosítása.

Nyertes ajánlattevő feladata az ételek készítése és ajánlatkérő tálalókonyhájára történő szállítása.

Opció vállalása esetén:

Nyertes ajánlattevő feladata diétás étkezés biztosítása az ellátott intézményekben, továbbá a gyermekek védelméről és a gyámügyi igazgatásról szóló 1997. évi XXXI. törvény 21/C. §-a szerinti szünidei étkeztetés biztosítása.

**Beszerzés mennyisége:**

**Óvodai étkeztetés:**

Tízórai adag/év:7400 adag

Ebéd adag/év: 7400 adag

Uzsonna adag/év: 7400 adag

**Általános iskola – 7-10 éves korosztály - alsó tagozat:**

Tízórai adag/év: 1340 adag

Ebéd adag/év: 3600 adag

Uzsonna adag/év: 1640 adag

**Általános iskola – 11-14 éves korosztály - felső tagozat:**

Tízórai adag/év: 1340 adag

Ebéd adag/év: 3500 adag

Uzsonna adag/év: 1340 adag

**Opciós tételek: vállalása esetén szükséges beárazni!**

**Ebéd adag/év (felnőtt+szociális étkeztetés): 120 adag**

**Diétás étkezés**

Tízórai adag/év:50 adag

Ebéd adag/év: 50 adag

Uzsonna adag/év: 50 adag

A szállítandó mennyiségek a fentiektől +/- 20 %-ban eltérhetnek.

**Műszaki leírás:**

Az ebéd kétfogásos főtt étel, a tízórai és az uzsonna hidegcsomag formájában szállítandó.

**Szünidő**:

A szünidei étkeztetés biztosításakor az Ajánlatkérő választása szerint vákuumcsomagolt ételek elkészítése és az Ajánlatkérő által meghatározott központi helyszínre szállítása képezi a feladatot.

Felnőtt és szünidei étkeztetésnél csere éthordó alkalmazásával.

Opció vállalása esetén:

A diétás menü névre szólóan, címkézett, zárt, egyszer használatos, egyadagos kiszerelésben külön csomagolva biztosítandó.

Minden munkanapon a felnőtt étkezők, valamint a szociális étkeztetésben részesülők részére az ebéd biztosítandó.

**A Bezenye Községi Önkormányzat közétkeztetést biztosító intézményei:**

* Bezenyei Százszorszép Óvoda, tálalókonyha (9223 Bezenye, Tanácsház u. 4.)
* Bezenyei Horvát Magyar Kétnyelvű Általános Iskola, tálalókonyha (9223 Bezenye, Zrínyi u. 1.).

**Kiszállítás:**

Az ebéd kiszállítása melegen, hőtárolós, szállítóedényekben, a vonatkozó elírások részletes szabályai szerint történik.

Megrendelő az általa fenntartott általános iskola tálalókonyháját és napközi otthonos óvoda tálalókonyháját térítésmentesen biztosítja vállalkozó részére.

Tárgynapi kiszállítás alkalmával kell a megelőző utolsó szállítás szállítóedényeit elszállítani. Az edények öblítése, tisztítása vállalkozó feladata, melyre a tálalókonyhában a fizikai feltételek biztosítottak. A tálalókonyha személyi feltételeit Ajánlatkérő biztosítja.

A tízórai és uzsonna ömlesztve szállítható.

A felnőtt, szociális étkezés biztosítására elkészített ételek adagolása az Óvoda tálalókonyhájában van lehetőség.

A kiszállítás időpontja a tálalókonyhákba:

* tízórai és uzsonna: 9:30 óra
* ebéd: 11:00 óra

**Megrendelés:**

A pontos adagszámot tartalmazó megrendelést a tárgynapot megelőző napon (amennyiben munkaszüneti nap, úgy a megelőző utolsó munkanapon) 12:00 óráig írásban küldi meg Ajánlatkérő az Ajánlattevő által megadott e-mail-re és/vagy faxra.

Pótmegrendeléseket, illetve lemondásokat Ajánlatkérő a tárgynapot megelőző napon (amennyiben munkaszüneti napra esik, az azt megelőző munkanapon) 10:00 óráig szóban jelezni az Ajánlattevő által megadott telefonszámon, illetve még ugyan azon a napon írásban is megküldi az Ajánlattevő által megadott e-mail címre.

**Az étlap:**

Az Ajánlattevő a teljesítés során köteles a 37/2014. (IV.30.) EMMI rendelet előírásai az irányadók.

Az étlapokon fel kell tüntetni minden étkezés számított energia-, fehérje-, zsír-, telített zsírsav-, szénhidrát-, cukor-, és sótartalmát, valamint az élelmiszerek jelöléséről szóló miniszteri rendeletben meghatározott allergén összetevőket.

Ajánlattevőnek a tárgyhetet megelőző csütörtöki nap 12.00 óráig kell egyváltozatú étlap-javaslatát Ajánlatkérőnek megküldenie az Ajánlatkérő által megadott e-mail címre (gazdalkodas@bezenye.hu, iskola@bezenye.hu, bezenyeiovoda@freemail.hu).

Ajánlatkérő felhívja Ajánlattevők figyelmét, hogy az általuk megajánlott árak az oktatás-nevelési éven kívül is érvényesek (nyári időszak/szünidei étkeztetés).

**A szerződés teljesítésére vonatkozó különleges feltételek:**

* 62/2011. (VI.30.) VM rendelet a vendéglátó-ipari termékek előállításának és forgalomba hozatalának élelmiszerbiztonsági feltételeiről szóló jogszabály előírásai.
* 37/2014. (IV.30.) EMMI rendelet a közétkeztetésre vonatkozó táplálkozás- egészségügyi előírásokról szóló jogszabály előírásai.
* Az élelmiszerláncról és hatósági felügyeletéről szóló 2008. évi XLVI. törvény előírásai.
* 68/2007. (VII.26.) FVM-EüM-SZMM együttes rendelet az élelmiszer-előállítás és forgalomba hozatal egyes élelmiszer-higiéniai feltételeiről és az élelmiszerek hatósági ellenőrzéséről szóló jogszabály előírásai.
* 852/2004/EK rendelet az élelmiszer-higiéniáról előírásai.

**Szakmai ajánlattal kapcsolatos elvárások:**

Ajánlattevő az étrend elkészítésénél vegye figyelembe az érintett korcsoportok életkori sajátosságait, az egyes ételféleségek jelleg-, íz-, szín és konzisztencia szerinti összhangját.

- Ajánlattevő köteles az étlapok és a hozzájuk tartozó nyersanyag kiszabatok és adatok összeállítása során a 37/2014 (IV.30.) EMMI rendelet a közétkeztetésre vonatkozó táplálkozás-egészségügyi előírásokról előírásait betartani.

- Minden főétkezésnek és ezen kívül a tízórainak komplettnek kell lennie a 4-6, 7-10 és a 11-14 éves korosztály esetében.

- Az egymást követő kétszer tízennégy élelmezési nap főétkezéseiben egy ételsor csak egy alkalommal fordulhat elő.

Opciós tétel vállalása esetén:

A szolgáltatás teljesítése során az ajánlattevő köteles diétás étkezési igényeket is ellátni, összhangban a 37/2014 (IV.30.) EMMI rendelet a közétkeztetésre vonatkozó táplálkozás-egészségügyi előírásokkal.

**Az ajánlatok értékelése:**

Az ajánlatok egyes értékelési szempontok szerinti tartalmi elemeinek értékelése során adható pontszám alsó határa 0, felső határa 10, valamennyi értékelési szempont esetén.

Értékelési szempontok Súlyszám

1 Ellenszolgáltatás nettó összege 70

2. Vállalja diétás étkezés biztosítását 15

3. Vállalja felnőtt, szociális étkezés biztosítását 15

Számítás:

**1. Összesített éves nettó ajánlati ár**

A legalacsonyabb ajánlati elemre a maximális, a többi ajánlatra pedig arányosan kevesebb pontszámot, de legalább a minimális pontszámot adja, a fordított arányosítás módszere szerint. Az értékelés alapját az ártáblában megadott nettó ajánlati ár (ellenszolgáltatás) képezi. Az ajánlati ár értékelési pontszámát az alábbi képlet alapján számolja az ajánlatkérő:

 Pv = (A Legjobb / A Vizsgált) x (Max P - Min. P) + Min. P

**2-3 tétlek Diétás étkezés biztosítása, felnőtt, szociális étkezés biztosítása**  (igen/nem)

Az ajánlat szerint: nem vállalja: 0 pont, vállalja: 10 pont

Pontok összesítése: A képletekkel a számolás két tizedesjeggyel történik. Az egyes részszempontok tekintetében elért pontok a felhívásban megadott súlyszámokkal szorzásra kerülnek, Az Ajánlatkérő a ész-szempontok szerinti pontszámokat – törtek esetén – két tizedes jegyre kerekíti, majd összesítésre kerülnek. Az Ajánlatkérő az összesített pontszámokat – törtek esetén –egész számra kerekíti az általános kerekítési szabályok szerint. Az az ajánlat a legkedvezőbb, amelynek az összpontszáma a legnagyobb.